I mangel av sikre morfologiske kjennemerker kan arten først og fremst bestemmes ut fra økologi og blomstringstid. Mens brudespore trives både på fastmark og på myr, er praktbrudespore en eksklusiv rikmyrsart. Dessuten blomstrer den betydelig seinere. Der begge vokser sammen, begynner blomstringen hos praktbrudespore først etter at brudespore er avblomstret.